Source: https://globalsports.ro/handbal/23256/csm-bucuresti-invinsa-fara-drept-de-apel-acasa-de-vipers
Timestamp: 2019-03-22 07:43:18+00:00

Document:
CSM Bucureşti, învinsă fără drept de apel acasă de Vipers
Acasă Handbal Cupe Europene CSM Bucureşti, învinsă fără drept de apel acasă de Vipers
CSM Bucureşti, care pe 20 octombrie câştigat cu 29-27 la Kristiansand, a făcut unul dintre cele mai slabe meciuri din acest sezon şi a suferit al doilea eşec din grupă. Pentru scandinave a fost prima victorie în Liga Campionilor.
CSM nu mai pierduse acasă la o diferenţă de cinci goluri în Champions League din 16 februarie 2016, când Vardar Skopje câştiga cu 30-25 la Bucureşti.
Vipers a condus cu 2-0, după care CSM a întors scorul şi s-a desprins la 5-3, dar nordicele au egalat, 5-5 şi 6-6. Echipa norvegiană a rupt apoi echilibrul, prin cinci goluri consecutive, 6-11 (min. 18). Vipers Kristiansand a avut şi şase goluri în plus, iar la pauză a condus cu 16-11.
În repriza secundă, CSM Bucureşti a reuşit să se apropie la trei goluri pe tabelă, 19-22 (43), dar pentru puţin timp, deoarece oaspetele şi-au refăcut avantajul şi au câştigat cu 31-26.
Cristina Neagu şi Jovanka Radicevic au marcat câte 8 goluri pentru ”tigroaice”, Andrea Lekic a reuşit 4, Majda Mehmedovic 3, Amanda Kurtovic 2, Oana Manea 1.
În celălalt meci din grupă, FTC-Rail Cargo Hungaria a dispus de SG BBM Bietigheim cu 33-30.
FTC-Rail Cargo Hungaria ocupă primul loc, cu 6 puncte, urmată de CSM Bucureşti, 4 puncte, Vipers Kristiansand, 3 puncte, SG BBM Bietigheim, 3 puncte. Primele trei clasate se califică în grupele principale.
Articolul precedentDinamo Bucureşti, învinsă la limită de Orlen Wisla Plock, în Liga Campionilor
Articolul următorLiverpool, învinsă de Steaua Roşie în Liga Campionilor

References: CSM 

CSM 

CSM 
 CSM 
 CSM 
 CSM